Էնցո Բեարզոտ

**Էնզո Բեարզոտ** (), Իտալացի ֆուտբոլիստ և մարզիչ։ Նա մարզել է Իտալիայի երիտասարդական և մեծահասակների ֆուտբոլի հավաքականները։ 1982 թվականին նա ազգային հավաքականին տարել է աշխարհի առաջնությունում հաղթանակի։

## Կարիերա
180px|մինի|слева|1948 թվական
Էնցո Բեարզոտը իր կարիերան սկսել է «Պրո Գորիցիայում», որտեղից հետագայում տեղափոխվել է «Ինտեր»։ Այնուհետև նա խաղացել է «Կատանիայում» և «Տորինոյում», որտեղ նա ստացել է իր առաջին կանչը ազգային հավաքական։ Այնուհետև Էնցոն կրկին խաղացել է Ինտերի կազմում և ավարտել իր կարիերան Տորինոյում։

## Մարզչական կարիերա
thumb|left|220px|<center>Բեարզոտը (ամենաաջ)՝ Աշխարհի գավաթի հետ</center>Ֆուտբոլից հեռացել է Բեարզոտը և սկսել է իր մարզչական կարիերան՝ սկզբում որպես դարպասապահների մարզիչ, ապա որպես Ներեո Ռոկկոյի և Էդմոնդո Ֆաբրիի օգնական։ 1968 թվականին Բեարզոտը առաջին անգամ սկսել է մարզչական գործունեություն՝ ստանձնելով Պրատոյի ղեկավարությունը,որտեղ նա սկզբում աշխատել է որպես օգնական, ապա 1969 թվականի հունվարին դարձել է գլխավոր մարզիչ՝ փոխարինելով Դինո Բալլաչիին։ Այս ակումբի հետ Բեարզոտը Սերիա C-ում զբաղեցրել է 8-րդ տեղը։

1969 թվականին Էնցոն դարձել է Իտալիայի մինչև 23 տարեկանների հավաքականի գլխավոր մարզիչ, որտեղից տեղափոխվել է ազգային հավաքական՝ դառնալով Ֆերուչչո Վալկարեջիի օգնականը։

1975 թվականին Բեարզոտը նշանակվել է Իտալիայի հավաքականի գլխավոր մարզիչ։ Սա տեղի ունեցել Բերնարդինիի տեխնիկական հանձնակատար Ջիջի Պերոնաչեի միջամտության շնորհիվ։1978 թվականին Էնցոն ազգային հավաքականին բերել է չորրորդ տեղ Արգենտինայում կայացած աշխարհի առաջնությունում։ Երկու տարի անց նրա թիմը նույնքան չորրորդ տեղ է գրավել միայն «տնային» Եվրոպայի առաջնությունում, առանց որևէ մեդալ վերցնելու։

Սակայն, 1982 թվականին Էնցոն ազգային հավաքականին տարել է դեպի հաղթանակ Իսպանիայում կայացած Աշխարհի գավաթի խաղարկությունում։ Սա տեղի է ունեցել իտալական լրատվամիջոցների կոշտ քննադատությանը չնայած, որոնք նույնիսկ ստիպել են նրան արգելել լրագրողների հետ շփվելը,և խնդիրներ հիմնական խաղացողների հետ։

Աշխարհի առաջնությունում հաղթանակ է տարել հետո իտալացիները չեն կարողացել որակավորվել Եվրոպայի առաջնությանը և որակավորման խմբում զբաղեցրել են  չորրորդ տեղը։ 1986 թվականի Մեքսիկայում կայացած աշխարհի առաջնությունից հետո, որտեղ Իտալիան հասել է միայն 1/8 եզրափակիչ, Բեարզոտը հրաժարական է տվել ազգային հավաքականի գլխավոր մարզչի պաշտոնից, չնայած նրա պայմանագիրը ուժի մեջ էր մինչև 1990 թվականը՝ «տնային» աշխարհի առաջնությունը։ Նրան այս պաշտոնում հաջորդել է Ազելիո Վիչինին (1986–1991):

Բեարզոտի գլխավորությամբ ազգային հավաքականը խաղացել է 104 խաղ՝ այդպիսով գերազանցելով Վիտտորիո Պոցցոյին, ով անցկացրել էր 97 խաղ։ Թիմը հաղթել է դրանցից 51-ում, ոչ-ոքի խաղացել 28-ում և պարտվել 25-ում։

## Ազգային հավաքականից հետո
2002-ից 2005 թվականներին Բեարզոտը զբաղեցրել է Իտալիայի ֆուտբոլի ֆեդերացիայի մարզչական սեկտորի նախագահի պաշտոնը։

Նա մահացել է Միլանում 2010 թվականի դեկտեմբերի 21-ին, 83 տարեկան հասակում։

## Հիշողություն
2011 թվականին հիմնադրված ամենամյա Էնցո Բեարզոտի մրցանակը շնորհվել է լավագույն իտալացի մարզչին, որն ընտրվել է մամուլի և ֆուտբոլային իշխանությունների ներկայացուցիչներից կազմված հատուկ ժյուրիի կողմից։

Կովերչանոյում (Ֆլորենցիա) այն մարզադաշտը, որտեղ խաղացել է Իտալիայի կանանց ֆուտբոլի ազգային հավաքականը, անվանակոչվել է ֆուտբոլիստի անունով։

## Նվաճումներ
**Իտալիայի ազգային հավաքական**

•Աշխարհի չեմպիոն՝ 1982

**Անձնական**

•24-րդ տեղը World Soccer-ի ֆուտբոլի պատմության մեծագույն մարզիչների ցանկում՝ 2013

## Մրցանակներ
* Իտալական Հանրապետությանը մատուցած ծառայությունների շքանշանի մեծ սպա՝ 1982 թվականի հոկտեմբերի 25

## Ծանոթագրություններ

Կատեգորիա:Ինտեր Միլանի ֆուտբոլիստներ
Կատեգորիա:Իտալացի ֆուտբոլային մարզիչներ
Կատեգորիա:Իտալացի ֆուտբոլիստներ
Կատեգորիա:Իտալիայի թագավորություն (1861–1946)
Կատեգորիա:Իտալիայի հավաքականի ֆուտբոլիստներ
Կատեգորիա:Իտալիայի ֆուտբոլի ազգային հավաքական
Կատեգորիա:Կատանիայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տորինոյի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլի աշխարհի չեմպիոններ
Կատեգորիա:Ֆուտբոլի կիսապաշտպաններ